Neatpažintas skraidantis objektas

NSO arba neatpažintas skraidantis objektas () – objektas kuris skrenda ir kurio jį stebintis žmogus negali atpažinti. Taisyklės pilotams ir oro dispečeriams nurodo apie tai pranešti NSA duomenis renkančiai institucijai.FAA dokumentas JO 7110.65W, taisyklė 9−8−1.  Dažniausiai taip pavadinami stebėtojui neįprasti skraidantys aparatai arba gamtos reiškiniai. NSO aviacijoje nereiškia „ateivių kosminis laivas“.

2020 m. balandžio 29 d. Pentagonas viešai paskelbė tris trumpus video įrašus kurie praeityje buvo slapti. Juose matyti greitai skrendančios dėmės dantytais kraštais. Šie įrašai nufilmuoti karinės aviacijos pilotų virš Ramiojo vandenyno, apie 160 km nuo Amerikos krantų. Viename įrašų pilotas komentuoja jog dėmė juda prieš stiprų vėją, kitame - jog stebimas objektas, atrodo, sukasi.Pentagon releases UFO videos for the record. bbc.comThe Pentagon Released U.F.O. Videos. Don’t Hold Your Breath for a Breakthrough. The New York Times

Populiarioje kultūroje NSO prasmė yra kita - taip dažniausiai vadinamas ateivių iš kosmoso žvaigždėlaivis. Yra daug asmenų, teigiančių, kad NSO ir juos valdančius ateivius iš kitų pasaulių matė iš arti, ar net buvo į šiuos neva ateivių laivus patekę (savanoriškai ar pagrobti ateivių). Šiuo metu, manoma, kad reiškinius, kuriuos galima pavadinti NSO, visame pasaulyje jau stebėjo daugiau kaip 50 mln. žmonių. Pseudomoksliniai NSO tyrimai populiariai vadinami ufologija. Populiariojoje kultūroje NSO dažniausiai siejami su ateiviais ir nežemiška jų kilme arba slaptais karinių aparatų bandymais.

 Skraidanti lėkštė 
Kitas populiarus terminas, kuriuo nusakomas vienos formos NSO, yra skraidanti lėkštė. Jis paplito po JAV verslininko Kenneth Arnold pranešimo apie pastebėtą NSO. Arnoldas teigė, jog „jie skrido tarsi lėkštė, jei paleistum ją virš vandens“. Žiniasklaidoje jo teiginiai buvo klaidingai interpretuoti ir sudarytas vaizdas, kad objektai buvo lėkštės formos.Sagan, C. „Demonų apsėstas pasaulis: mokslas kaip žvakė tamsoje“ V., 2001 Tačiau paplitus šiam terminui, pradėjo daugėti pranešimų ir apie lėkštės formos skraidančius objektus.

 NSO tyrimai 
1952–1969 metais Jungtinių Valstijų karinės oro pajėgos vykdė NSO tyrimų projektą „Mėlynoji knyga“ (Project Blue Book). Iš 12618 tirtų atvejų, dauguma buvo paaiškinti natūralių gamtos reiškinių (debesų, žvaigždžių, prošvaisčių debesyse ir panašiai) ar įprastų orlaivių neatpažinimu. Keli atvejai paaiškėjo esą klastotės. 701 atvejo (maždaug 6 %) paaiškinti nepavyko. Šiuo metu duomenys yra laisvai prieinami publikai, išskyrus liudininkų pavardes. Mėlynosios knygos projektas dažnai kritikuojamas dėl atmestinai vykdytų tyrimų ir spekuliuojama, kad jis buvo skirtas tik priedangai, o tikrasis NSO tyrimas vykdytas slaptai ir žymiai aukštesnio laipsnio karininkų. Šios spekuliacijos remiasi prielaida, kad NSO – kaip jie dažnai nupasakojami liudininkų – yra ypač aukšto technologinio lygio skraidantys apratai, todėl, jei jie iš tiesų egzistuoja, turi didžiulę karinę reikšmę. Prieš Mėlynosios knygos projektą buvo vykdyti dar du tos pačios paskirties tyrimai kodiniais pavadinimais „Ženklo projektas“ (Project Sign, 1947–1948) ir „Pagiežos projektas“ (Project Grudge, 1949).

Kitą oficialų ir išbaigtą NSO pasirodymų tyrimą atliko KanadaUnidentified flying object (UFO). Encyclopædia Britannica. Encyclopædia Britannica 2007 Deluxe Edition. Chicago: Encyclopædia Britannica. 2007.. 1968 metais NSO atvejai buvo pervesti iš Kanados Nacionalinio gynybos departamento (Department of National Defense) į Nacionalinią tyrimų tarybą (National Research Council). Baigiantis septintam dešimtmečiui kanadiečiai buvo sukaupę 750 NSO pasirodymo atvejų įrašus.

2007 m. kovo 22 d. Prancūzija paviešino savo turimus duomenis apie NSO. Prancūzijos nacionalinė kosmoso agentūra pristatė interneto svetainę, kurioje pateikiamas sukauptų duomenų archyvas, turintis daugiau kaip 1 600 užfiksuotų (video ir foto medžiaga) atvejų, kurie sukaupti per penkis dešimtmečiusCentre National d'Études Spatiales NSO archyvas www.lrytas.lt Prancūzija paviešino 50 metų kauptas bylas apie NSO. Šiame archyve sukaupti ir tokie atvejai, kai NSO matė tūkstančiai žmonių, o valstybės kosmoso agentūra niekaip negali paaiškinti stebėtų objektų. Prancūzija yra vienintelė pasaulio šalis, paskutinius du XX a. dešimtmečius viešai vykdanti NSO tyrimų programą.

Anksčiau vyriausybinės ar nepriklausomos mokslinės organizacijos yra tyrusios šį reiškinį Jungtinėse Amerikos Valstijose, Kanadoje, Jungtinėje Karalystėje, Belgijoje, Danijoje, Australijoje, Graikijoje, Švedijoje, Brazilijoje, Meksikoje, Ispanijoje ir Tarybų Sąjungoje. Kol kas nei vienos valstybės vyriausybė viešai nepalaikė hipotezės, kad NSO gali būti nežemiškos kilmės.

2010 vasario 18 d. Jungtinė Karalystės gynybos ministerija ir Nacionaliniai archyvai
paskelbė viešai tyrimus surinktus 1994–2000 metais. Paskelbtą medžiagą sudaro daugiau nei 6 tūkstančiai puslapių.www.cnn.com: „Britain releases new UFO files“

 NSO paaiškinimai 
Tiems atvejams, kai pasakojimų apie NSO negalima paaiškinti haliucinacijomis, sapnavimu dieną, masine isterija ar kitais psichologiniais bei socialiniais fenomenais, siūlomi šie paaiškinimai:

NSO egzistavimo skeptikai, kurie mano, kad tai natūralūs ar žmonių sukurti objektai, siūlo tokius paaiškinimus:
 Žmonių sukurti slapti kariniai aparatai;
 Neatpažinti įprasti skraidantys aparatai:
 Meteorologiniai balionai, naudojami atmosferos tyrimams (populiarus paaiškinimas);
 Eksperimentiniai orlaiviai;
 Gamtos reiškiniai:
 Saulės vaizdo iškraipymas ();
 Kosminės nuolaužos – degantys Žemės palydovų ar raketų fragmentai;
 Meteorai pvz., bolidai;
 Panašios formos debesys;
 Miražai;
 Žvaigždės arba planetos, pvz., Venera;
 Kamuolinis žaibas;
 „Žemės (drebėjimų) šviesos“, sukeliamos elektromagnetinės sąveikos seismiškai aktyviuose regionuoseBBC straipsnis;
 Sąmoningos klastotės.

NSO egzistavimo šalininkai, manantys, kad NSO negalima paaiškinti vien aukščiau nurodytomis priežastimis, siūlo tokius paaiškinimus:
 Nežemiškos civilizacijos lankytojai (populiariausias);
 Iš kitų dimensijų atkeliavę aparatai;
 Aparatai iš ateities;
 Siejami su okultinėmis ir paranormaliomis jėgomis.

Dažnai NSO paaiškinimui naudojami aprašytų atvejų deriniai.

 NSO aprašymai istorijoje 
Kai kurių tyrinėtojų teigimu, istorijoje ir seniausiose istorinėse knygose galima atpažinti keistus NSO apibūdinimus, kurie sutinkami ir šiandien. Žemiau pateiktas sąrašas garsesnių atvejų, kai buvo dokumentuoti NSO:
 Šumerų tekstuose minimi keisti fenomenai ir juos valdantys spinduliaiHistory channel filmas „Ancient Aliens“. 2007.02.08. .
 Senovės Egipte prieš 3500 metų minima, kad trys faraonai matė ugnies skritulius danguje: vieną dieną jie regėjo į ugnies skritulį po kelių dienų danguje jų buvo daugybė. Ugnies skritulį papiruse aprašė faraonas Tutmozis.
 329 m. pr. m. e. Aleksandras Makedonietis savo kronikose mini matytus NSO. Kariuomenė, kertanti upę, regėjo, kaip jis apibūdino, „blyksinčius metalinius skydus danguje“, kurie savo manevrais išgąsdino jo vyrus ir arklius. Po 7 metų kai Aleksandras Makedonietis atakavo finikiečių miestą Tają vėl matė NSO, iš kurių vienas „paleido spindulį į miesto sieną ir ją pavertė dulkėmis“, taip leidęs jo kariuomenei lengvai įsiveržti į miestą.
 1463 m. viduramžių Europoje minima, kad virš vietovės pasirodė keistas „plokščias objektas, kurį supo ugnis ir ryški šviesa“.
 1561 m. balandžio 14 d. virš Vokietijos miesto Niurnbergo liudytojai teigė matę kaip danguje pasirodė milžiniški apvalūs cilindrai, iš kurių pasirodė mažesni apvalūs objektai, kurie pradėjo kovoti tarpusavyje.
 1566 m. panašus įvykis buvo pastebėtas virš Šveicarijos miesto Bazelio.
 1926 m. rusų keliautojas Nikolajus Rerichas savo dienoraštyje aprašė įvykį Himalajuose, kai keliautojams virš stovyklos dideliu greičiu praskrido milžiniškas ovalo formos objektas, pranykęs danguje. Objektas turėjo ryškiai baltą šviečiantį paviršių.

 NSO aprašymai religinėse knygos 
Kai kurių tyrinėtojų teigimu, NSO aprašymai sutinkami ir religinėse žydų bei indų knygose:

 Žydų knygos 
 Biblijos Išėjimo knygoje 14:21 aprašoma, kad izraelitus Dievas lydėjo į pažadėtąją žemę per dykumą – dieną debesies kolonos pavidalu, o naktį ugninės kolonos pavidalu, kad teiktų jiems šviesą.
 Kai Mozė gavo 10 įsakymų ant Sinajaus kalno teigiama, kad Dievas pasirodęs ugnies pavidalu. Kai jis sugrįžta pas izraelitus jo oda šviečia, o plaukai yra pabalę.
 Antroje Karalių knygoje istorijoje apie pranašą Eliziejų, kuris gyveno 900 prieš pr. m. e., minima, kad jis kerta upę su sūnumi jam pasirodė keistas skraidantis aparatas. Teigiama, kad jam pasirodė ugnies karieta ir ugnies žirgai, vėliau jis pakilęs į orą ir jam pasirodė jo tėvas.
 Kitas Biblijos Ezikielis veikėjas buvo susidūręs su NSO bent 4 kartus. Viename iš susitikimų pasakojama, kad jis matęs mechaninį aparatą, kurį valdė į žmones panašios būtybės. Jis aparatą apibūdino kaip „vienas ratas į kurį įeina kitas ratas“, kurių dėka aparatas galėjo judėti į bet kurią iš keturių pusių (Ezikielis 10:8).

 Indų tekstai 
 Prieš 2-3 tūkst. metų Mahabharatoje indų epe aprašomi „kosminio mastelio“ konfliktai, vykę danguje tarp teigiamų ir neigiamų jėgų. Joje teigiama, kad buvo pasirodžiusios būtybės iš dangaus siekusios nuversti valstybių valdančiuosius, tačiau pasirodžiusios dieviškos jėgos ir jas atrėmusios.
 Prieš 2 tūkstančius metų sukurtoje Ramajanoje minima dievų važiuoklė vad. vimana, kuri galėjo sunaikinti Žemę vienu kartu. Pagal aprašymą vimanos aprašymas atitinka skraidančią lėkštę. Minima, kad jie galėjo skraidyti zigzagais kaip tariamos skraidančios lėkštės. Vimanos buvo aprašomos kaip skraidančios tvirtovės, kurios puldavusios žmones.

 NASA 
NASA oficialiai neigia NSO, kartais įvardijamų kaip skraidančių lėkščių, egzistavimą, tačiau pavieniai NASA pareigūnai ir astronautai teigia matę NSO. Žemiau pateikti tokie atvejai:
 Astronautas pulkininkas Gordon Cooper teigė matęs NSO, kurie skraidė šalia jo ir dar trijų lėktuvų rikiuotės. Jis teigė, kad tai buvo darniai išsirikiavusios 3 skraidančios lėkštės, kurios greitai galėjo pakeisti skridimo krypti ir juos pralenkti.
 JAV astronautas Edgar Mitchell, „Apollo 14“ misijos dalyvis, šeštasis žmogus pabuvojęs Mėnulyje (iš 12-kos), teigia, kad NSO egzistuoja ir ateiviai lankosi Žemėje, o NASA mėgina slėpti jų egzistavimąDelfi.lt: „Mėnulyje buvęs JAV astronautas teigia, kad kosmose yra kitos gyvos būtybės“Delfi.lt: „Buvęs astronautas: ateiviai egzistuoja, tik JAV vyriausybė tai slepia“.

 JAV ir Jungtinės Karalystės kariškių pranešimai 
2009 m. metais JK gynybos ministerija paskelbė, kad nebetirsianti naujų pranešimų apie NSO, nes nėra duomenų, jog jie keltų saugumo pavojų. Tačiau R. Salasas ir kiti atsargos kariškiai 2010 m. rugsėjo 27 d. surengtoje konferencijoje, jie teigė, kad teigė priešingai.http://www.alfa.lt/straipsnis/10412226?Oro.pajegu.kariskiai..NSO.jau.kelis.desimtmecius.isjungia.branduoliniu.ginklu.paleidimo.sistemas=2010-09-30_17-48 Britų ir JAV atsargos kariškiai surengė spaudos konferenciją, kurioje paviešino, kad nuo 1948 m. NSO pasirodo aplink Didžiosios Britanijos ir JAV branduolinių raketų bazes ir nukenksmina ginklus, o kartą net buvo nusileidę JK bazėje. Kariškiai paliudijo, kad JK ir JAV vyriausybės stengiasi nuslėpti informaciją apie minėtus NSO pasirodymus.

R. Salasas teigė, kad pats matė kaip 1967 m. kovo 16 d. Montanoje esančioje Malmstromo oro pajėgų bazėje pasirodžiusį NSO. R. Salasas teigė, kad „Aš budėjau, kai objektas atskrido ir sukiojosi tiesiai virš bazės. Raketos išsijungė – 10 „Minuteman“ branduolinių raketų. Po savaitės tas pats nutiko ir kitoje vietoje. Yra didelis šių objektų, kad ir iš kur jie atskrenda, susidomėjimas mūsų raketomis. Aš asmeniškai manau, kad jie yra ne iš Žemės planetos“. Jo žodžius oficialiai patvirtino dar 6 atsargos kariškiai. Nors jiems po susidūrimo su NSO buvo uždrausta viešai apie tai kalbėti, tačiau dabar jie yra išėję į pensiją ir nusprendė daugiau šių faktų nebeslėpti, deklaruodami, kad visuomenė turi apie tai žinoti. Pasak jų, apie tokius susitikimus su NSO žino dar bent 120 kariškių, tačiau kurie atvirai apie tai prabilti nepasiryžo.

Pulkininkas Charlesas Haltas teigia matęs NSO Karališkojo oro laivyno Bentwaters bazėje, netoli Ipswicho, vienoje iš kelių Didžiojoje Britanijoje esančių bazių, kuriose yra branduolinių ginklų. Pasak kariškio, tai nutiko prieš 30 m. Iš pradžių jis pamatė objektą, šaudantį šviesos spinduliais į bazę, tada per karinį radiją išgirdo, kad ateiviai nusileido toje vietoje, kur buvo laikomi branduoliniai ginklai.

 Apklausos 
1969 m. Nacionalinės mokslų akademijos atlikto NSO tyrimo išvadose rašoma, kad „mažiausiai tikėtinas NSO paaiškinimas yra hipotezė apie protingų nežemiškų būtybių lankymąsi“. 2006 m. atliktos apklausos duomenimis, tik 24,6 % amerikiečių sutiko arba tvirtai sutiko, kad NSO gali būti kitų planetų kosminiai laivai.http://www.baylor.edu/content/services/document.php/33304.pdf  1970 metais žurnalistikos profesoriaus Herbert Strentz atlikto spaudos ir visuomenės reakcijos į pranešimus apie NSO tyrimo išvadose teigiama, kad pasak apklausų, baimė būti išjuoktiems yra antra pagal svarbumą priežastis, kodėl žmonės nepraneša apie stebėtus NSO. Taip pat, 18,4 % laikraščių straipsnių apie NSO be kita ko aprašo, kad apie matytus NSO pranešę liudininkai patyrė pajuokąAppleyard, B. Aliens why they are here. 2006. ISBN 0-7432-5685-9.

 Sektos 
Nuo 1950 m. pradėjo kilti su NSO susijusių sektų banga. Žinomesnės – Aetherius Society, Islamo tauta (Nation of Islam), raelizmas, scientologija. 1997 metais pagarsėjo Dangaus vartai, kurios 37 nariai įvykdė grupinę savižudybę, kad jų sielos kosminiu laivu būtų nugabentos į kometą, kurioje gyvena Jėzus.

Šių sektų bendras bruožas yra tikėjimas ateivių iš kitų planetų egzistavimu ir lankymusi žemėje bei taip aiškinami NSO pasirodymai. Taip pat, šie ateiviai užima esminę vietą sektos ideologijoje, pavyzdžiui, būna siųsti Dievo, ar patys turi kitose religijose dievams priskiriamą vaidmenį – yra sukūrę Visatą, sukūrę žmones, dabar juos prižiūri, ir panašiai.

 Taip pat skaitykite 

 Senovės astronautų teorijos
 Nežemiška civilizacija
 Ratai javų laukuose
 Gyvulių sudarkymas
 Ateivių grobimai
 Rozvelo incidentas
 Area 51
 Majestic 12

 Išnašos 

 Nuorodos 

 NSO Lietuvoje. Lietuvos rytas: Virš Sarių kaimo Švenčionių rajone praskrido NSO Filmuoto vaizdo autorius: Eva Miloševskaja, 2010 spalio 12 d.

Kategorija:Ufologija